Euroopas funktsioneerivad rahvusturud - Prantsusmaa  omafilmi turg on 50%, Taanis 25%, ka soomlased kasvatavad omaturu osakaalu. Eesti riik on teatavasti väike ning riigi elanikud soovivad näha Kormorane ning Jan Uuspõldu, mis pakub enam samastumist ning emotsioone kui kunstilised filmid. Tuntuse saavutamiseks peaks film jõudma kaugemale festivalilevist, kinolinadele. "Klass" oli kinolinal 91-s riigis, "Lotte" 45-s riigis. Koopiate ostmine ning reklaam on paraku väga kulukas ning ületab võimaluste piirid. Riina Sildose sõnul peaks moodustuma filmiloomingu  püramiid, mille tipu tase suudaks võistelda Euroopas igal aastal valmiva enam kui 800 filmiga.